Tæplega fjórðungur þeirra Afgana sem ríkisstjórnin samþykkti að taka á móti er kominn til landsins. Formaður flóttamannanefndar segir erfitt að ná til þeirra sem rétt eiga á dvalarleyfi hér á landi. Í síðasta mánuði sóttu 19 Afganar um vernd hjá Útlendingastofnun.
Samkvæmt þeim tölum sem ég fékk í gær þá eru þrjátíu og þrír af þessum Afgönum komnir til landsins.
Við höfum svo sem alltaf sagt að þessi tala 120 er fundin út af allir í þessum sem við lögðum til að yrði boðið að koma hingað myndu koma.
Segir Stefán Vagn Stefánsson formaður flóttamannanefndar, menn hafi fljótlega gert sér grein fyrir að ekki yrði hægt að koma öllum þeim hingað sem til stóð að taka á móti.
Nú þurfum við bara að horfa á aðrar leiðir. Fólk mun örugglega reyna að koma sér með öðrum leiðum út úr landinu og væntanlega til nágrannalandanna.
Við vorum aldrei með neitt fólk þarna úti til að aðstoða okkar fólk og þurftum að reiða okkur á aðstoð annarra.
Stefán segir að fólk eigi þann möguleika ef það kemur sér úr landi í Afganistan að sækja um að komast til Íslands í gegnum kvótaflóttakerfið.
Að fara að velja úr einhverja einstaklinga til að koma er mjög erfitt verkefni. Hvar eigum við að stöðva og hvar eigum við að byrja í raun og veru. Það er ákveðinn ómöguleiki í því að fara að handvelja fólk úr ákveðnum fjölskyldum eða ákveðnum hópum til þess að koma hérna við höfum aldrei unnið þannig og höfum aldrei gert það.
Samkvæmt tölum Útlendingastofnunar fékk 631 einstaklingur alþjóðlega vernd eða dvalarleyfi af mannúðarástæðum í fyrra, hundrað fleiri en árið áður.
Í ágúst sóttu 19 Afganar um alþjóðlega vernd en þeir voru þrír fyrstu sex mánuði ársins.